Document ID: /roh_data/filtered/fineweb-2-filterrobots_roh.jsonl.gz/22487

Cura che Cernan aveva bandunà il modul «Challenger» era el l’indeschavel uman ch’era passà sin la glina. Il pilot dal modul, Harrson «Jack» Schmitt, era il dudeschavel. Cunquai che Cernan era sco cumandant l’ultim a returnar a bord, è el fin oz l’ultim ch’è stà sin la glina.
Cernan n’è betg mo stà l’ultim uman sin la glina, mabain er il pli svelt: Cun ses vehichel lunar ha el accelerà sin 18 kilometers per ura.
«L’ultim salid» da Cernan sin il trabant da la terra dastgass anc surviver bleras generaziuns. Uschia n’ha el betg mo relaschà ses fastizs sin il terren da la glina, mabain er las inizialas da sia figlia ch’aveva lezza giada 9 onns.
RR novitads 06:00